വില്ലേജ് ഓഫീസിലേക്ക് നടന്നു കുഴയും അമ്ബലപ്പുഴ : പുന്നപ്ര വില്ലേജ് ഓഫീസിന്റെ പ്രവര്ത്തനം ദേശീയ പാതയ്ക്കരികിലുള്ള കെട്ടിടത്തില് നിന്ന് പഴയനടക്കാവ് റോഡിന് സമീപത്തെ വാടകക്കെട്ടിടത്തിലേക്ക് മാറ്റിയതോടെ വിവിധ ആവശ്യങ്ങള്ക്കായി എത്തുന്നവര് ദുരിതത്തില്. ബസിറങ്ങിയാലും ഏറെദൂരം കാല്നടയാത്ര ചെയ്തു വേണം ഇപ്പോഴത്തെ ഓഫീസിലെത്താന്. തീരദേശത്തു നിന്നും വരുന്നവരാണ് കൂടുതല് ബുദ്ധിമുട്ടുന്നത്. കെട്ടിടത്തിന്റെ ശോചനീയാവസ്ഥയെത്തുടര്ന്നാണ് ദേശീയപാതയോരത്ത് സര്ക്കാര് വക സ്ഥലത്ത് പ്രവര്ത്തിച്ചിരുന്ന വില്ലേജ് ഓഫീസ് വാടക കെട്ടിടത്തിലേക്ക് മാറ്റേണ്ടി വന്നത്. സര്ക്കാരിന്റെ സ്ഥലത്ത് പുതിയ കെട്ടിടം നിര്മ്മിച്ച് വില്ലേജ് ഓഫീസ് ഇവിടേക്ക് മാറ്റണമെന്നാണ് നാട്ടുകാരുടെ ആവശ്യം.